הינה מאצורי

הינה מאצורי () המכונה גם יום הבובות או יום הבנות, הוא חג דתי ביפן הנחגג ב-3 במרץ מדי שנה. משטחים מכוסים בשטיח אדום משמשים לתצוגת סט בובות המייצגות את הקיסר, הקיסרית, משרתים ונגנים בלבוש מסורתי מתקופת הייאן.

== מקור החג ==
הקיסרית קוג'ון משתתפת בפסטיבל עם בנותיה, 1940 לערך]]
נאמר כי הפעם הראשונה שבה הוצגו בובות הינה בצורה שהן מוצגות כיום כחלק מפסטיבל האפרסק הייתה כאשר הנסיכה הצעירה מיישו עלתה לכס המלוכה של אביה המתפטר, הקיסר גו-מיזונו, בשנת 1629. כיוון שקיסריות ביפן באותה תקופה לא הורשו להתחתן, אמה של מיישו, טוקוגאווה מאסאקו, יצרה סידור בובות המראה את מיישו נשואה באושר.<ref></ref> הינה מאצורי הפך רשמית לשם הפסטיבל בשנת 1687. יצרני בובות החלו לייצר בובות מפורטות לפסטיבל. עם הזמן, התפתח ההינקזרי לכלול חמש עשרה בובות ואביזרים. ככל שהבובות הפכו יקרות יותר, הוספו שכבות להינדאן כך שהבובות היקרות יכלו להיות ממוקמות מחוץ להישג ידם של ילדים קטנים.<ref name="Shoaf" />

== מנהגים ==
הינה מאצורי הוא אחד מחמשת הפסטיבלים העונתיים לפי לוח השנה הירחי-שמשי: היום הראשון של החודש הראשון, היום השלישי של החודש השלישי, וכך הלאה. לאחר אימוץ לוח השנה הגרגוריאני, תאריכים אלו נקבעו ל-1 בינואר, 3 במרץ, 5 במאי, 7 ביולי ו-9 בספטמבר. הפסטיבל היה ידוע באופן מסורתי כפסטיבל האפרסק, כיוון שבתקופה זו עצי האפרסק נהגו לפרוח. אף כי הדבר אינו נכון עוד מאז המעבר לתאריכים גרגוריאניים, השם נשמר ואפרסקים עדיין סמליים לפסטיבל.<ref name="JT2"></ref>

ההיבט המרכזי של הינה מאצורי הוא תצוגת בובות ישובות, המייצגות חתונה מתקופת הייאן ומייצגות בדרך כלל את הקיסר והקיסרית של יפן.<ref name="Shoaf"></ref> הבובות בדרך כלל ישובות על בד אדום, ויכולות להיות פשוטות כתמונות או בובות אוריגמי. תצוגות מתוחכמות יותר כוללות מעמד בובות רב-שכבתי של בובות המייצגות גברות החצר, נגנים ומשרתים נוספים, עם כל מיני אביזרים. הסט המלא של הבובות והאביזרים נקרא הינקזרי.<ref name="nippon.com"></ref> ככל שהמשפחה יותר עשירה כך מספר השכבות והבובות שהיא יכולה להרשות לעצמה עולה.

משפחות דואגות שלבנות ולנשים יהיה סט של שתי הבובות המרכזיות לפני ההינה מאצורי הראשון שלהן. הבובות עצמן יקרות (1,500 דולר עד 2,500 דולר לסט חמש שכבות, תלוי באיכות) ועשויות לעבור בירושה מדורות קודמים. ההינקזרי נמצא באחסון רוב השנה, והבנות או הנשים ואימותיהן מתחילות להקים את התצוגה כמה ימים לפני 3 במרץ.<ref name="stripes"></ref> באופן מסורתי הבובות אמורות להיות מוכנות ביום שלאחר ההינה מאצורי, האמונה הטפלה היא שהשארת הבובות זמן רב יותר תגרום לנישואים מאוחרים עבור הבת,<ref name="Aruku"></ref> אך משפחות מסוימות עשויות להשאיר אותן עד סוף מרץ.<ref name="stripes" />

בעבר הבובות היו משמשות כצעצועים,<ref name="Shoaf" /> אך בזמנים מודרניים הן מיועדות לתצוגה בלבד.<ref name="stripes" /> תצוגת הבובות בדרך כלל מופסקת כאשר הבנות והנשים מגיעות לגיל עשר.<ref name="Shoaf" />

== גלריה ==
<gallery class="center" style="line-height:130%" widths="180" heights="180">
קובץ:Me-bina-ETHAS_020104-P8190705-gradient.jpg|מבינה מהמאה ה-18 בובת קיסרית, מוצגת במוזיאון האתנוגרפיה דה ז'נבה
קובץ:O-bina-ETHAS_020105-P8190707-gradient.jpg|אובינה מהמאה ה-18, בובת קיסר, מוצגת במוזיאון האתנוגרפי דה ז'נב
קובץ:Hinamatsuri_store_display.jpg|תצוגת חנות בסיאטל, וושינגטון, הכוללת את כל 7 השכבות
קובץ:HinaDolls-Emperor-Empress-topplatform2011.jpg|בובת קיסר עם בובת קיסרית, מול מסך זהב. גם מעמדי המנורה האופציונליים נראים חלקית
</gallery>

== קישורים חיצוניים ==

== הערות שוליים ==

קטגוריה:אירועים בחודש מרץ
קטגוריה:חגים יפניים